Bentzoil kloruro

Bentzoil kloruroa C7H5ClO formulako konposatu organikoa da azilo-haluroen familiakoa.  Likido kolorgea da usain narritagarria duena. Hainbat produktu prestatzeko baliatzen da: peroxidoak, tinduak, perfumeak eta erretxinak besteak beste.

Prestakuntza 
Bentzoil kloruroa (triklorometil)bentzenoa azido bentzoikoz edo urez tratatuz sintetizatzen da.

C6H5CCl3 + C6H5CO2H -> 2 C6H5COCl + HCl

C6H5CCl3 + H2O -> C6H5COCl + 2 HCl

Era berean, azido bentzoikoa fosforo(V) kloruroaren edo tionil kloruroaren moduko agente kloratzaileez tratatuz sintetiza daiteke.

Erreakzioak 
Azilo-kloruro tipikoen jokaera kimikoa du bentzoil kloruroak. Urarekin erreakzionatzean azido bentzoikoa ematen du, alkoholekin esterrak, aminekin imidak eta Friedel-Crafts erreakzioak pairatzen ditu konposatu aromatikoekin.

Polimeroen kimikan erreaktibo erabilia den bentzoil peroxidoa sintetizatzeko lehengaia da bentzoil kloruroa.

2 C6H5COCl + H2O2 + 2 NaOH -> (C6H5CO)2O2 + 2 NaCl + 2 H2O

Erreferentziak

Kanpo estekak 

Azido karboxilikoaren deribatuak
Organokloratuak
Kartzinogenoak